B'tifkira ta' Jacqueline Catania li tilfet ħajjitha traġikament fl- eta' ta' 16-il sena nhar il-Ġimgħa 29 ta' Ottubru 1999 Darba kien hemm Jacqueline ħamiema protetta mil-liġi ta' l-isparar Jacqueline ta' sittax-il rebbiegħa imdandna bir-rix ta' l-O 'Levels' suċċess meraviljuż Jacqueline li ħolmot il-bejta kennija u xxenqet għal ġamra fi ljieli xitwin Jacqueline li siktet ħesrem mad-dagħwa b'Alla ta' mitt elf ċomba tikwi li damdmet moħħha fietel frak bizzilla mtertqa tħuf fi triq l-eternità